Da John Henry Kardinal Newman CO (* 21. Feba 1801 in London; † 11. August 1890 in Edgbaston) is Pfarra an da Universitätskirch in Oxford und Dozent von da Theologie in da Kirch von England gwen. Durch sei akademischs und literarischs Wirkn und bsondas durch sei Konversion zur remisch-katholischn Kirch (1845) hod er s geistige Lebm von England und Eiropa im 19. und 20. Jahrhundat tiaf beeinflusst. Am 19. Septemba 2010 is er vom Papst Benedikt XVI. seliggsprocha worn.